**Ministru kabineta noteikumu projekta „Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām” (turpmāk – MK noteikumi Nr.817) ir nepieciešami, lai veiktu finansējuma palielināšanu saskaņā ar grozījumiem, kuri tiek veikti darbības programmas „Uzņēmējdarbība un inovācijas” papildinājumā. Pašlaik 2.1.2.4.aktivitātes projektu iesniegumu atlases ceturtās kārtas īstenošanai ir pieejami 42 424 003 *euro* (sludinājums par projektu iesniegumu pieņemšanu). Eiropas Reģionālā attīstības fonda līdzfinansējums tiek palielināts pārdalot brīvo finansējumu:no 2.1.1.3.1.apakšaktivitātes „Zinātniskās infrastruktūras attīstība” 12 094 408 *euro* apmērā;no 2.1.2.1.2. apakšaktivitātes „Tehnoloģiju pārneses kontaktpunkti” 28 883 *euro* apmērā;no 2.1.2.2.1.apakšaktivitātes „Jaunu produktu un tehnoloģiju izstrāde” 2 209 245 *euro* apmērā;no 2.1.2.2.2.apakšaktivitātes „Jaunu produktu un tehnoloģiju izstrāde – atbalsts jaunu produktu un tehnoloģiju ieviešanai ražošanā” 2 837 582 *euro* apmērā; no 2.1.2.2.3.apakšaktivitātes „Jaunu produktu un tehnoloģiju izstrāde – atbalsts rūpnieciskā īpašuma tiesību nostiprināšanai” 154 967 *euro* apmērā.no 2.1.2.2.4.apakšaktivitātes „MVK jaunu produktu un tehnoloģiju attīstības programma” 2 100 000 *euro* apmērā. Virssaistību finansējums tiek palielināts, pārdalot neizmantotās virssaistības 7 460 639 *euro* apjomā no 2.3.2.2.2.apakšaktivitātes "Atbalsts ieguldījumiem ražošanas telpu izveidei vai rekonstrukcijai" (4 741 168 euro ir brīvais virssaistību finansējums, jo nav saņemti projektu iesniegumi, par ko tika informēts MK 17.jūnija sēdē un 2 719 471 euro ir brīvais virssaistību finansējums, jo 2 projekti ir noraidīti). Valsts budžeta finansējums no 2.1.2.4.aktivitātes 1 589 584 *euro* apmērā pārdalīts uz 2.1.1.3.1.apakšaktivitāti „Zinātniskās infrastruktūras attīstība”, jo atbilstoši Ministru kabineta 2013.gada 2.aprīļa protokollēmumam (prot. Nr.17 46.§) „Atbildes projekts Saeimas Izglītības, kultūras un zinātnes komisijai (par papildu finansējumu zinātnei 2013.gadā)” Ministru kabinets ir atbalstījis valsts budžeta finansējuma piešķiršanu 2,1 milj. latu jeb 2 988 031 euro apmērā ar komercdarbības atbalstu nesaistītu projektu īstenošanai nepieciešamā nacionālā līdzfinansējuma daļējai nodrošināšanai. Ar minēto valsts budžeta finansējumu ES struktūrfondu projektu īstenošanai var aizvietot sākotnēji plānoto valsts budžeta finansējums zinātniskās institūcijas pamatdarbību īstenošanai un ieguldījumus natūrā. Pēc grozījumiem MK noteikumu Nr.817 ietvaros pieejamais kopējais publiskais finansējums ir 163 750 057 euro (Eiropas Reģionālās attīstības fonda finansējums ir 90 711 820 euro, valsts budžeta līdzfinansējums ir 7 511 434 euro un virssaistību finansējums ir 65 526 803 euro). 2.1.2.4.aktivitātes projektu iesniegumu atlases otrās un trešās kārtas projektiem piesaistītas publiskais finansējums ir 81 550 907 euro. Tātad ceturtās kārtas projektiem pieejamais publiskais finansējums ir 82 199 150 euro.**Ekonomikas ministrija norāda, ka risks attiecībā uz finansējuma pārdali konstatējams 2.3.2.2.2.apakšaktivitātes brīvā virssaistību finansējuma 2 719 471 euro apmērā pārdalē. Minēto summu veido finansējums, kas atbrīvojies, jo 2.3.2.2.2.apakštakvitātes otrajā projektu iesniegumu atlases kārtā divi projekta iesniegumi ir noraidīti.** **Riska faktors iepriekš minētā finansējuma pārdalē ir attiecināms uz faktu, ka noraidīto projekta iesniegumu iesniedzēji uz MK noteikumu projekta izstrādes un iespējamās apstiprināšanas brīdi nav izmantojuši visus iespējamos tiesiskos līdzekļus, lai apstrīdētu administratīvos aktus par projekta iesnieguma noraidīšanu. Proti, lēmumi par projekta iesnieguma noraidīšanu līdz šīs vēstules sagatavošanas brīdim nav tikuši apstrīdēti Ekonomikas ministrijā, lēmumu apstrīdēšanas termiņš nav iztecējis un līdz ar to administratīvie akti par projekta iesnieguma noraidīšanu nav uzskatāmi par neapstrīdamiem administratīviem aktiem. Līdz ar to, pamatojoties uz projekta iesniedzēju tiesībām apstrīdēt lēmumus par projekta iesniegumu noraidīšanu, pastāv risks par iespējamu lēmumu par projekta iesniegumu noraidīšanu atcelšanu apstrīdēšanas vai pārsūdzības rezultātā. Tādējādi potenciāli radot slogu uz valsts budžetu noraidīto projekta iesniedzēju zaudējumu piedziņas vai projekta finansēšanas rezultātā.****Ekonomikas ministrija, kas atbilstoši Ministru kabineta 2013.gada 21.maija noteikumu Nr.280 „Noteikumi par darbības programmas „Uzņēmējdarbība un inovācijas” papildinājuma 2.3.2.2.2.apakšaktivitāti „Atbalsts ieguldījumiem ražošanas telpu izveidei vai rekonstrukcijai” (turpmāk tekstā – MK noteikumi Nr.280) 6.punktam ir noteikta kā atbildīgā iestāde pēc savas iniciatīvas ir izvērtējusi 2.3.2.2.2.apakšaktivitātes otrās projektu iesniegumu atlases kārtas rezultātus, noraidītos projekta iesniegumus, kā arī iepazinusies ar lēmumiem par projekta iesnieguma noraidīšanu.** **Ekonomikas ministrija ir secinājusi, ka 2.3.2.2.2.apakšaktivitātes otrās projektu iesniegumu atlases kārtas rezultāti pirmsšķietami uzskatāmi par pamatotiem un tiesiskiem. Tādējādi Ekonomikas ministrija uzskata, ka jau sākotnēji ir mazinājusi risku attiecībā uz iespējamu lēmumu par projekta iesniegumu noraidīšanu atcelšanu. Papildus Ekonomikas ministrija vēlas norādīt, ka gadījumā, ja projekta iesniedzēji izmantos sev piešķirtās tiesības apstrīdēt LIAA lēmumus par projekta iesniegumu noraidīšanu, Ekonomikas ministrija ir apņēmusies izskatīt apstrīdēšanas iesniegumus iespējami īsā laikā, proti, līdz 2014.gada 1.septembrim. Tādējādi nodrošinot, ka projekta iesniedzēji savlaicīgi ir informēti par apstrīdēšanas rezultātiem, kā arī Ekonomikas ministrijai ir pietiekams laiks, lai veiktu tālākas darbības, gadījumā, ja projektus paredzēts realizēt.****Ekonomikas ministrija ir analizējusi scenāriju, ja lēmumu par projekta iesniegumu noraidīšanu apstrīdēšanas vai pārsūdzības rezultātā, lēmumi par projekta iesniegumu noraidīšanu tiek atcelti. Ekonomikas ministrija norāda, ka, analizējot Ekonomikas ministrijas pārziņā esošo Eiropas Savienības fondu aktivitāšu apguvi un naudas plūsmu, secināms, ka lēmumu par projekta iesniegumu atcelšanas gadījumā pastāv iespēja veikt atkārtotu finansējuma pārdali. Tādējādi nodrošinot, ka arī lēmumu atcelšanas gadījumā, projektu finansējums negulstas uz valsts budžeta līdzekļiem.** **Ekonomikas ministrija, analizējot līdzšinējo naudas plūsmu, prognozē, ka trīs mēnešu ietvaros 2.1.2.4.aktivitātes „Augstas pievienotās vērtības investīcijas” ceturtās kārtas ietvaros atbrīvosies aptuveni 10 miljoni euro, kas atbrīvojas, projekta iesniedzējiem nenoslēdzot līgumu ar LIAA par projekta īstenošanu.** **Atbilstoši 2012.gada statistikai par 2.1.2.4.aktivitātes otro kārtu, secināms, ka trīs mēnešu ietvaros pēc lēmumu par projekta iesniegumu apstiprināšanu vai noraidīšanu pieņemšanas, kas pieņemti jūlijā, ir atbrīvojies šāds finansējums:****2012. gada augustā - 2 060 836,21 euro,****2012.gada septembrī - 4 673 788,24 euro,****2012.gada oktobrī - 2 079 797,45 euro.** **Iepriekš minētais brīvais finansējums veidojas, jo projekta iesniedzējs norādītā termiņā nav noslēdzis līgumu ar LIAA par apstiprinātā projekta īstenošanu. Papildus Ekonomikas ministrija norāda, ka 2012.gada statistikas dati uzskatāmi par aktuālākajiem esošajiem statistikas datiem, ņemot vērā, ka 2013.gada ietvaros netika īstenota aktivitātes atlases kārta, kā arī 2012.gada veiktās otrās atlases kārtas nosacījumi ir identiski ceturtās atlases kārtas nosacījumiem, tādējādi pamatoti parādot naudas plūsmas tendences.** **Papildus Ekonomikas ministrija vēlas norādīt, ka 2.3.2.2.2.apakšaktivitāte tiek īstenota saskaņā ar Eiropas komisijas saskaņoto notifikāciju, kā arī ir stājušies spēkā jauni atbalsta nosacījumi, pamatojoties uz Komisijas 2014.gada 17.jūnija regulu Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107.un108.pantu.** **Līdz ar to, gadījumā, ja lēmumi par projekta iesniegumu noraidīšanu tiek atcelti, Ekonomikas ministrijai ir jānodrošina tāds tiesiskais regulējums, kas faktiski nodrošina tiesisku projektu īstenošanu pēc lēmumu par projektu noraidīšanu atcelšanas.****Ņemot vērā projekta iesniedzēju tiesiskās intereses, Ekonomikas ministrija uzskata par nepieciešamu izstrādāt grozījumus MK noteikumos Nr.280, tādējādi nodrošinot, ka gadījumā, ja lēmumi par projekta iesniegumu noraidīšanu tiek atcelti, pastāv faktiska iespēja realizēt atceltos projektus, kā arī piemērot spēkā esošu atbalsta intensitāti.**Papildus tam grozījumi ir nepieciešami, lai pēc 2014.gada 30.jūnija varētu izskatīt apstrīdēšanas iesniegumus, kas iesniegti par 2.1.2.4.aktivitātes projektu iesniegumu atlases ceturtās kārtas projektiem. Tāpēc MK noteikumos Nr.817 ir jāiestrādā Komisijas 2014. gada 17. jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr. 651/2014).Noteikumu projekts paredz veikt grozījumu MK noteikumos Nr.817, izdarot šādas izmaiņas:1. noteikt, ka MK noteikumu Nr.817 ietvaros pieejamais Eiropas Reģionālās attīstības fonda finansējums ir 78 517 426 *euro*, valsts budžeta līdzfinansējums ir 7 511 434 *euro* un virssaistību finansējums ir 62 807 332 *euro*;
2. iestrādāt Komisijas 2014.gada 17.jūnija Regulu (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu;
3. lai precīzāk piemērotu *de minimis* nosacījumus, iestrādāt „viena vienota uzņēmuma” definīciju un atrunāt, ka *de minimis* tiek vērtēts viena vienota uzņēmuma līmenī.
 |
| 3. Projekta izstrādē iesaistītās institūcijas | Ekonomikas ministrija |
|  4. Cita informācija | 2.1.2.4.aktivitātes ietvaros atbalsts tiek piešķirts saskaņā ar Regulas Nr.800/2008 prasībām, kura ir piemērojama līdz 2014.gada 30.jūnijam. Ņemot vērā, ka 2.1.2.4.aktivitātes ceturtās kārtas ietvaros tika iesniegts liels projektu iesniegumu skaits (157 projekti par kopējo pieprasīto publisko finansējumu 113 miljoni *euro*), Latvijas Investīciju un attīstības aģentūrai (turpmāk – LIAA) īsā laika periodā jāizvērtē visi projektu iesniegumi un tiek prognozēts, ka lēmumi par projektu iesniegumu apstiprināšanu tiks pieņemti ne vēlāk kā līdz 2014.gada 30.jūnijam, tātad LIAA lēmumi par atbalsta piešķiršanu tiks pieņemti saskaņā ar Regulas Nr.800/2008 nosacījumiem.Tie projektu iesniedzēji, kuru projektu iesniegumi ar LIAA lēmumu tiks noraidīti, atbilstoši Eiropas Savienības struktūrfondu un Kohēzijas fonda vadības likuma (turpmāk – Vadības likums) 22.panta pirmajai daļai var apstrīdēt un pārsūdzēt lēmumu par projekta iesnieguma noraidīšanu, ievērojot likuma 20.panta trešās daļas noteikumus. Atbilstoši līdzšinējai praksei Ekonomikas ministrija kā atbildīgā iestāde, saņemot apstrīdēšanas iesniegumu, to vērtē pēc būtības un, konstatējot, ka LIAA ir nepamatoti noraidījusi projekta iesniegumu, uzdod LIAA noslēgt līgumu par projekta īstenošanu vai turpināt projekta iesnieguma vērtēšanu. Tādejādi var izveidoties situācija, kad apstrīdēšanas gadījumā lēmumu par projekta iesnieguma apstiprināšanu vai apstiprināšanu ar nosacījumu ir jāpieņem jau pēc Regulā Nr.800/2008 noteiktā piemērošanas termiņa.Gadījumā, ja Ekonomikas ministrija apstrīdēšanas stadijā konstatēs, ka LIAA rīcība, izvērtējot projekta iesniegumu, ir bijusi prettiesiska, atbalsts, kas apstrīdēšanas procesa ietvaros tiktu piešķirts pēc Regulas Nr.800/2008 attiecināmības perioda, jāpiešķir saskaņā ar Regulas Nr.800/2008 regulējuma priekšmetu aizstājošās Regulas Nr. 651/2014 prasībām. Šāda imperatīva prasība jeb princips izriet no gan Regulas Nr.800/2008 noteikumiem (konkrēti – 13.panta 3.punkts), gan Regulas Nr.651/2014 prasībām, saskaņā ar kuru atbalsta intensitāte tiek noteikta, vadoties no tā regulējuma, kas ir spēkā atbalsta piešķiršanas brīdī, tātad – lēmuma par projekta iesnieguma apstiprināšanu dienā.Informējam, ka apgalvojums, ka valsts atbalsts pēc 2014.gada 30.jūnija varēs tikt piešķirts tikai saskaņā ar jauno Regulu Nr. 651/2014, pamatojams arī ar 2011.gada 3.februāra Vispārējās tiesas spriedumu lietā [T-3/09](http://curia.europa.eu/juris/document/document.jsf;jsessionid=9ea7d0f130dec30af9558f6f4f119116a6875eb3d380.e34KaxiLc3eQc40LaxqMbN4OaNqSe0?text=&docid=79610&pageIndex=0&doclang=LV&mode=lst&dir=&occ=first&part=1&cid=97704)[[1]](#footnote-1), jo īpaši ņemot vērā šī sprieduma 57 – 60 punktus. Minētie sprieduma punkti vispārīgi skaidro materiālo tiesību normu un kompetences tiesību normu piemērošanu laikā. Spriedumā minētais pamatojums par nepieciešamību piemērot uz attiecīgo brīdi esošās materiālās normas (konkrētajā gadījumā jaunās Regulas Nr. 651/2014 normas), ir skaidrots ar to, ka lēmumam, kuru ir jāpieņem valsts atbalsta jomā, jābūt atbilstošam spēkā esošām normām, kuras *a priori* nosaka labākos un pareizākos noteikumus, lai nodrošinātu tiesisku regulējumu. Citiem vārdiem, konkrētajā aprakstāmajā situācijā ir uzskatāms, ka Regulas Nr.800/2008 izdevējs - Eiropas Komisija (turpmāk – EK), nosakot esošās Regulas Nr.800/2008 spēkā esības termiņu, ir noteicis, ka regulas normas būs efektīvas un īstenos Eiropas Savienības noteiktos tiesiskos mērķus līdz noteiktajam termiņam. Līdz ar to ir pieņemams, ka, ieviešot jauno Regulu Nr. 651/2014, EK ir paredzējusi labāku, efektīvāku un pastāvošai situācijai kopējā tirgū atbilstošāku regulējumu, tāpēc pretēji šai nostājai Regulas Nr.800/2008 piemērošana pēc 2014.gada 30.jūnija būs uzskatāma kā neatbilstoša Līguma par Eiropas Savienības darbību 107. un 108.pantiem un nesaderīga ar kopējā tirgus attīstības īstenošanas mērķiem, kas cēloņsakarībā var radīt pamatu EK pieņemt procedūras atvēršanas lēmumu un lemt par izmaksātā atbalsta atgūšanu. Ņemot vērā iepriekš minēto, gadījumā, ja atbildīgai iestādei būs jāpieņem lēmumi par valsts atbalsta piešķiršanu pēc 2014.gada 30.jūnija, valsts atbalsta sniegšanas pasākumi būs jāīsteno saskaņā ar jauno Regulu Nr. 651/2014 un uz tās pamata izstrādāto valsts atbalsta programmu. Lai būtu skaidras prasības attiecībā uz šādiem finansējuma saņēmējiem, kā arī, ņemot vērā, ka Regula Nr.651/2014 paredz vairākus jaunus un no Regulas Nr.800/2008 atšķirīgus nosacījumus, tiek veikti grozījumi esošajos Ministru kabineta noteikumos, saskaņojot tos ar Regulas Nr.651/2014 nosacījumiem. Ir būtiski norādīt, ka saskaņā ar Regulas Nr.651/2014 noteikumiem lielajiem komersantiem maksimāli pieļaujamā atbalsta intensitāte ir noteikta 35% no projekta attiecināmajām izmaksām, kas ir mazāk kā pašlaik pieļaujams 2.1.2.4.aktivitātes projektu iesniegumu atlases ceturtās kārtas ietvaros (45%) saskaņā ar Regulu Nr.800/2008. Līdz ar to tiem projektu iesniedzējiem, kuri ir lielie komersanti un par kuru projektu iesniegumu apstiprināšanu lēmums tiks pieņemts pēc 2014.gada 30.jūnija (tātad – saskaņā ar Regulu Nr.651/2014), maksimālā atbalsta intensitāte nevarēs būt augstāka par 35% no projekta attiecināmajām izmaksām.Ekonomikas ministrija norāda, ka situācijā, kad projekta iesniedzējs projekta iesniegšanas brīdī varēja pretendēt uz atbalstu ar intensitāte līdz pat 45%, bet apstrīdēšanas rezultātā projekta iesniegums tiks apstiprināts ar atbalsta intensitāti ne augstāku kā 35%, nebūtu uzskatāms, ka tiktu pārkāpts tiesiskās paļāvības princips. Kā tas ir atzīts tiesību doktrīnā, objektīvajās tiesībās personai subjektīvās tiesības prasīt Eiropas Savienības struktūrfondu finansējumu nav garantētas, jo tā pamatā ir tiesību teorijā nostiprinātā izpratne, ka ir nošķiramas tiesības, kas saistītas ar personas pamattiesību, brīvību ierobežošanu, iejaukšanos tajās (vāc. - *Eingriffsverwaltung*) no tiesību nodrošinošās valsts pārvaldes (vāc*.-Leistungsverwaltung*), kurās ietilpst arī subsīdiju jeb finanšu piešķīrumu tiesības (vāc.-*Subventionsvergabe).(Rolf Schmidt. Allgemeines Verwaltungsrecht. 11.Auflage, R.Schmidt Verlag, 2007, S.73-78).*Turklāt jānorāda, ka jau pirms projektu iesniegumu ceturtās atlases kārtas, kad tika veikti attiecīgi grozījumi MK noteikumos Nr.817 (Ministru kabineta 2014.gada 18.februāra noteikumi Nr.106), grozījumu anotācijā tika vērsta uzmanība uz šāda tiesiska riska iestāšanās iespējamību. Tāpat jāņem vērā, ka saskaņā ar Valsts pārvaldes iestāžu nodarīto zaudējumu atlīdzināšanas likuma 6.pantu tiesības uz zaudējuma atlīdzinājumu rodas, ja starp iestādes prettiesisko rīcību un cietušajam nodarīto zaudējumu pastāv tieša cēloņsakarība — objektīva saikne starp iestādes rīcību un tās radītajām laika ziņā sekojošām zaudējumu nodarošām sekām, proti, minētā rīcība rada un nosaka šo seku iestāšanās reālu iespēju un ir galvenais faktors, kas nenovēršami radījis šīs sekas. Līdz ar to, izvērtējot riska iespējamību, ka projekta iesniedzējs varētu īstenot prasību par zaudējumu Eiropas Savienības struktūrfondu finansējuma apmērā/neiegūto peļņu, atlīdzību, jāņem vērā, ka ir apšaubāma iespēja pierādīt cēloņsakarību starp iestādes prettiesisko administratīvo aktu un šādu zaudējumu esamību.Proti, tā kā saskaņā ar Vadības likuma 5.pantu projekta iesniedzējam nav garantētas subjektīvās tiesības saņemt finansējumu (tai skaitā, ja atbilst visiem kritērijiem, bet nepietiek finansējuma), projekta iesniedzējs, veicot izdevumus pirms projekta apstiprināšanas, uzņemas risku, ka ir iespēja, ka šie izdevumi būs jāsedz no paša līdzekļiem. Tādēļ nav konstatējams, ka iestādes prettiesiskais administratīvais akts ir tiešā cēloņsakarībā ar iespējamiem zaudējumiem, jo nebūtu uzskatāms, ka konkrētajā gadījumā projekta iesniedzējs varēja paļauties uz to, ka projekta iesniegumu noteikti apstiprinās. Turklāt jāvērš uzmanība uz Vadības likuma anotāciju, kas ir likuma neatņemama sastāvdaļa, *expressis verbis* noteikto par zaudējumu atlīdzināšanu - Eiropas Savienības fonda projekta iesniedzējs saskaņā ar Administratīvā procesa likumu var prasīt tikai zaudējumu atlīdzību, kas radušies attiecīgajam projekta iesniedzējam sagatavojot vērtēšanas procesā noraidīto Eiropas Savienības fonda projekta iesniegumu (piemēram, projekta sagatavošanas izmaksas) (Skat. Likumprojekta „Eiropas Savienības struktūrfondu un Kohēzijas fonda vadības likums” anotācijas 7.sadaļas trešo punktu. Pieejams: www.saeima.lv). Līdz ar to Vadības likuma 5.pants ir jāuzskata par speciālo tiesību normu Administratīvā procesa likumā 3.panta pirmās daļas izpratnē, kas vienlaikus uzskatāma arī par uz likuma pamata nostiprinātu ierobežojumu projekta iesniedzējam prasīt konkrētu zaudējumu atlīdzinājumu (līdzīgi, kā, piemēram, ar Vadības likuma 26.pantu ir ierobežotas Administratīvā procesa likumā nostiprinātās privātpersonas tiesības tikt uzklausītai).  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus ar grozījumiem MK noteikumos Nr.817, nepieciešams veikt grozījumus:* 1. darbības programmas „Uzņēmējdarbība un inovācijas” papildinājumā;
	2. Ministru kabineta 2013.gada 21.maija noteikumos Nr.280 „Noteikumi par darbības programmas "Uzņēmējdarbība un inovācijas" papildinājuma 2.3.2.2.2.apakšaktivitāti "Atbalsts ieguldījumiem ražošanas telpu izveidei vai rekonstrukcijai"”, no kuriem tiek pārdalītas neizmantotās virssaistības;
	3. Ministru kabineta 2008.gada 26.februāra noteikumos Nr.129 „Noteikumi par darbības programmas "Uzņēmējdarbība un inovācijas" papildinājuma 2.1.2.1.2.apakšaktivitāti "Tehnoloģiju pārneses kontaktpunkti"”;
	4. Ministru kabineta 2011.gada 11.oktobra noteikumos „Noteikumi par darbības programmas "Uzņēmējdarbība un inovācijas" papildinājuma 2.1.2.2.4.apakšaktivitāti "Mikro, mazo un vidējo komersantu jaunu produktu un tehnoloģiju attīstības programma".

Veikt grozījumus citos MK noteikumos, no kuriem tiek pārdalīts ERAF, nav nepieciešams, jo Ministru kabineta 2014.gada 11.februāra sēdes protokola Nr.8 8.§ 4.punktā ir nostiprināts princips, ka, ja aktivitātes ieviešana ir pabeigta un aktivitātei nav piešķirtas virssaistības, grozījumi šādos Ministru kabineta noteikumos nav nepieciešami. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantuKomisijas lēmums SA.38385 „Reģionālā atbalsta karte Latvijai (2014-2020)” <http://europa.eu/rapid/press-release_IP-14-408_en.htm>Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2013.gada 18.decembra Regulu (EK) Nr. 1407/2013 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, L 352) (turpmāk – Komisijas regula Nr. 1407/2013). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.* 651/2014*. 13., 14.pants* | *Noteikumu projekta 1.1.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 9.panta 1. un 4.punkts* | *Noteikumu projekta 1.2.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 24.punkts un 1.pielikums* | *Noteikumu projekta 1.4.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr. 1407/2013 2.panta 2.punkts* | *Noteikumu projekta 1.5.apakšpunkts**(11. 1 punkts)* | *ieviesta pilnībā* | *neparedz stingrākas prasības* |
| *Komisijas Regulas Nr. 1407/2013 14.panta 13.punkts* | *Noteikumu projekta 1.5.apakšpunkts**(11. 2 punkts)* | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 18.punkts**Komisijas Regulas Nr. 1407/2013 4.panta 6.punkts* | *Noteikumu projekta 1.6.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 1.panta 4.punkta "a" apakšpunkts* | *Noteikumu projekta 1.7.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr. 1407/2013 3.panta 2.punkts* | *Noteikumu projekta 1.8.apakšpunkts* | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 1.panta 2.punkts un 13.panta „d” apakšpunkts* | *Noteikumu projekta 1.9.apakšpunkts (17. 1 punkts)* | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 1.panta 3.punkta „a”, „b”, „c”, „e” apakšpunkts* | *Noteikumu projekta 1.9.apakšpunkts (17. 2 punkts)* | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 14.panta 7.punkts* | *Noteikumu projekta 1.10.apakšpunkts*  | *ieviesta pilnībā* | *neparedz stingrākas prasības* |
| *Komisijas lēmums SA.38385 „Reģionālā atbalsta karte Latvijai (2014-2020)”* | *Noteikumu projekta 1.11.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 6.panta 2.punkts* | *Noteikumu projekta 1.12.apakšpunkts*   | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 8.pants* | *Noteikumu projekta 1.13.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 8.panta 3.un 4.punkts* | *Noteikumu projekta 1.14.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 6.panta 2.punkts* | *Noteikumu projekta 1.16.apakšpunkts.**Papildus skaidrojam, ka 651/2014 6.panta 2.punkts prasa iesniegt projekta iesniegumu LIAA pirms ir uzsākta projekta īstenošana. Šāda norma jau ir paredzēta spēkā esošo MKN 817 71.2.apakšpunktā*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 1.panta 3.punkta „a” apakšpunkts* | *Noteikumu projekta 1.18.apakšpunkts*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 13.punkts* | *Noteikumu projekta 1.19.apakšpunkts (3.pielikuma 9.punkts)*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 43.punkts* | *Noteikumu projekta 1.19.apakšpunkts (3.pielikuma 10.punkts)*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 44.punkts* | *Noteikumu projekta 1.19.apakšpunkts (3.pielikuma 11.punkts)*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 9.un 11.punkts* | *Noteikumu projekta 1.19.apakšpunkts (3.pielikuma 12.punkts)*  | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 130.punkts un 13.panta „a” un „c” (ii) apakšpunkts* | *Noteikumu projekta 1.20.apakšpunkts (3.pielikuma 14.punkts)* | *ieviesta pilnībā* | *neparedz stingrākas prasības* |
| *Komisijas Regulas Nr.* 651/2014*. 2.panta 45.punkts un 13.panta “a” apakšpunkts* | *Noteikumu projekta 1.20.apakšpunkts (3.pielikuma 15.punkts)*  | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par atbalsta programmas grozījumiem saskaņā ar Komisijas Regulas Nr.651/2014 9.pantu ir jāsagatavo un jāpublicē valsts atbalsta mājas lapā kopsavilkuma informācija.Saskaņā ar Komisijas Regulas Nr.651/2014 11.pantu Eiropas Komisijai 20 darba dienu laikā ir jānosūta kopsavilkuma informācija par šo atbalsta pasākumu. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 2. | Sabiedrības līdzdalība projekta izstrādē | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 3. | Sabiedrības līdzdalības rezultāti | Grozījumi ir labvēlīgāki potenciālajiem projektu iesniedzējiem salīdzinājumā ar spēkā esošajiem noteikumiem, tāpēc konsultācijas nebija nepieciešams rīkot. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta LIAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildi nodrošinās LIAA darbības ietvaros. |
| 3. | Cita informācija | Nav |

**Anotācijas III. sadaļa - projekts šīs jomas neskar.**

Ekonomikas ministrs V.Dombrovskis

Vīza:

Valsts sekretāra pienākumu izpildītāja,

Stratēģiskās plānošanas

un resursu vadības departamenta direktore V.Feodorova

27.06.2014 16:34

3496

Gatis Silovs

67013209, Gatis.Silovs@em.gov.lv

1. Spriedums pieejams: <http://curia.europa.eu/juris/document/document.jsf?text=&docid=79610&pageIndex=0&doclang=LV&mode=lst&dir=&occ=first&part=1&cid=426027> [↑](#footnote-ref-1)